CELEX: 32010R0395
Language: el
Date: 2010-05-07 00:00:00
Title: Κανονισμός (ΕΕ) αριθ. 395/2010 της Επιτροπής, της 7ης Μαΐου 2010 , για τροποποίηση του κανονισμού (ΕΚ) αριθ. 1010/2009 της Επιτροπής όσον αφορά διοικητικές διευθετήσεις για τα πιστοποιητικά αλιευμάτων

8.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 115/1
            
         ΚΑΝΟΝΙΣΜΌΣ (ΕΕ) αριθ. 395/2010 ΤΗΣ ΕΠΙΤΡΟΠΉΣ
   της 7ης Μαΐου 2010
   για τροποποίηση του κανονισμού (ΕΚ) αριθ. 1010/2009 της Επιτροπής όσον αφορά διοικητικές διευθετήσεις για τα πιστοποιητικά αλιευμάτων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1005/2008 του Συμβουλίου, της 29ης Σεπτεμβρίου 2008, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας (1), και ιδίως το άρθρο 12 παράγραφος 4, το άρθρο 14 παράγραφος 3, το άρθρο 20 παράγραφος 4 και το άρθρο 52,
   Εκτιμώντας τα ακόλουθα:
   
               (1)
            
            
               Οι διοικητικές διευθετήσεις βάσει των οποίων το πιστοποιητικό αλιευμάτων συντάσσεται, επικυρώνεται ή υποβάλλεται με ηλεκτρονικά μέσα ή αντικαθίσταται από ηλεκτρονικά συστήματα ιχνηλασιμότητας που εξασφαλίζουν το ίδιο επίπεδο ελέγχου από τις αρχές, πρέπει να περιλαμβάνονται σε κατάλογο του παραρτήματος IX του κανονισμού (ΕΚ) αριθ. 1010/2009, της 22ας Οκτωβρίου 2009, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1005/2008 (2). Δεδομένου ότι έχουν συμφωνηθεί νέες διοικητικές διευθετήσεις για τα πιστοποιητικά αλιευμάτων, το εν λόγω παράρτημα πρέπει να επικαιροποιηθεί.
            
         
               (2)
            
            
               Πρέπει, επομένως, να τροποποιηθεί αναλόγως ο κανονισμός (ΕΚ) αριθ. 1010/2009.
            
         
               (3)
            
            
               Οι διοικητικές διευθετήσεις για τα πιστοποιητικά αλιευμάτων που καθορίζονται στο παρόν παράρτημα βασίζονται σε ηλεκτρονικά συστήματα ιχνηλασιμότητας τα οποία είχαν θεσπιστεί πριν από την έναρξη ισχύος του κανονισμού (ΕΚ) αριθ. 1005/2008. Συνεπώς, ο παρών κανονισμός πρέπει να ισχύει από την 1η Ιανουαρίου 2010.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της αλιείας και της υδατοκαλλιέργειας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1010/2009 τροποποιείται ως εξής:
   Το παράρτημα IX τροποποιείται σύμφωνα με το παράρτημα του παρόντος κανονισμού.
   Άρθρο 2
   Έναρξη ισχύος
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2010.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Μαΐου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 286 της 29.10.2008, σ. 1.
   
      (2)  ΕΕ L 280 της 27.10.2009, σ. 5.
   
      ΠΑΡΑΡΤΗΜΑ
      Τα παρακάτω τμήματα 4, 5 και 6 προστίθενται στο παράρτημα IX του κανονισμού (ΕΚ) αριθ. 1010/2009:
      
         
            «Τμήμα 4
         
         
            ΙΣΛΑΝΔΙΑ
         
         ΣΥΣΤΗΜΑ ΠΙΣΤΟΠΟΙΗΣΗΣ ΑΛΙΕΥΜΑΤΩΝ
         Σύμφωνα με το άρθρο 12 παράγραφος 4 του κανονισμού (ΕΚ) αριθ. 1005/2008, το πιστοποιητικό αλιευμάτων που προβλέπεται στο άρθρο 12 και στο παράρτημα II του εν λόγω κανονισμού αντικαθίσταται από την 1η Ιανουαρίου 2010 —για αλιευτικά προϊόντα που προέρχονται από αλιεύματα τα οποία αλιεύονται από σκάφη που φέρουν σημαία Ισλανδίας— από ισλανδικό πιστοποιητικό αλιευμάτων βάσει του ισλανδικού συστήματος ζύγισης και καταγραφής αλιευμάτων, το οποίο είναι ηλεκτρονικό σύστημα ιχνηλασιμότητας υπό τον έλεγχο των ισλανδικών αρχών, που εξασφαλίζει το ίδιο επίπεδο ελέγχου από τις αρχές, όπως απαιτείται στο πλαίσιο του συστήματος πιστοποίησης αλιευμάτων της ΕΕ.
         Υπόδειγμα ισλανδικού πιστοποιητικού αλιευμάτων περιλαμβάνεται στο προσάρτημα.
         Τα έγγραφα που αναφέρονται στο άρθρο 14 παράγραφοι 1 και 2 του κανονισμού (ΕΚ) αριθ. 1005/2008 μπορούν να κοινοποιηθούν με ηλεκτρονικά μέσα.
         Η Ισλανδία απαιτεί την προσκόμιση πιστοποιητικού αλιευμάτων για εκφορτώσεις και εισαγωγές στο έδαφός της αλιευμάτων που έχουν αλιευθεί από σκάφη τα οποία φέρουν σημαία κράτους μέλους της Ευρωπαϊκής Ένωσης.
         ΑΜΟΙΒΑΙΑ ΣΥΝΔΡΟΜΗ
         Αναπτύσσεται αμοιβαία συνδρομή δυνάμει του άρθρου 51 του κανονισμού (ΕΚ) αριθ. 1005/2008 για να διευκολυνθεί η ανταλλαγή πληροφοριών και η συνδρομή μεταξύ των αντίστοιχων αρμόδιων αρχών στην Ισλανδία και στα κράτη μέλη της Ευρωπαϊκής Ένωσης, βάσει των λεπτομερών κανόνων αμοιβαίας συνδρομής που προβλέπονται στον κανονισμό (ΕΚ) αριθ. 1010/2009 της Επιτροπής.
         
            Προσάρτημα
            
               
            
               
         
         
            Τμήμα 5
         
         
            ΚΑΝΑΔΑΣ
         
         ΣΥΣΤΗΜΑ ΠΙΣΤΟΠΟΙΗΣΗΣ ΑΛΙΕΥΜΑΤΩΝ
         Σύμφωνα με το άρθρο 12 παράγραφος 4 του κανονισμού (ΕΚ) αριθ. 1005/2008, το πιστοποιητικό αλιευμάτων που προβλέπεται στο άρθρο 12 και στο παράρτημα II του εν λόγω κανονισμού αντικαθίσταται —για προϊόντα αλιείας που προέρχονται από αλιεύματα τα οποία αλιεύονται από σκάφη που φέρουν σημαία Καναδά— από πιστοποιητικά αλιευμάτων Καναδά τα οποία βασίζονται στο «Canadian Fisheries Certificate System» (FCS) (Σύστημα Πιστοποιητικών Αλιείας Καναδά) (που περιγράφεται στο προσάρτημα 3), ηλεκτρονικό σύστημα ιχνηλασιμότητας υπό τον έλεγχο των αρχών του Καναδά που εξασφαλίζει το ίδιο επίπεδο ελέγχου από τις αρχές σύμφωνα με τα απαιτούμενα στο πλαίσιο του συστήματος πιστοποίησης αλιευμάτων της ΕΕ.
         Υποδείγματα των πιστοποιητικών αλιευμάτων Καναδά που θα αντικαταστήσουν το πιστοποιητικό αλιευμάτων και επανεξαγωγής της Ευρωπαϊκής Κοινότητας από την 1η Ιανουαρίου 2010 περιλαμβάνονται στα προσαρτήματα 1 και 2.
         Τα αλιεύματα τα οποία προέρχονται από τεχνικές αλιείας αυτοχθόνων πληθυσμών ή από αλιευτικά σκάφη όπως ορίζεται στο άρθρο 6 του κανονισμού (ΕΚ) αριθ. 1010/2009 της Επιτροπής συνοδεύονται από το απλουστευμένο πιστοποιητικό αλιευμάτων το οποίο παρατίθεται στο προσάρτημα 2.
         Τα έγγραφα που αναφέρονται στο άρθρο 14 παράγραφοι 1 και 2 του κανονισμού (ΕΚ) αριθ. 1005/2008 μπορούν να κοινοποιηθούν με ηλεκτρονικά μέσα.
         ΑΜΟΙΒΑΙΑ ΣΥΝΔΡΟΜΗ
         Αναπτύσσεται αμοιβαία συνδρομή δυνάμει του άρθρου 51 του κανονισμού (ΕΚ) αριθ. 1005/2008 για να διευκολυνθεί η ανταλλαγή πληροφοριών και η διοικητική συνεργασία μεταξύ των αντίστοιχων αρμόδιων αρχών του Καναδά και των κρατών μελών της Ευρωπαϊκής Ένωσης, βάσει των λεπτομερών κανόνων αμοιβαίας συνδρομής που προβλέπονται στον κανονισμό (ΕΚ) αριθ. 1010/2009 της Επιτροπής.
         
            Προσάρτημα 1
            
               
            
               
            
               
            
               
            
               
         
         
            Προσάρτημα 2
            
               
            
               
            
               
            
               
            
               
         
         
            Προσάρτημα 3
            Το «Canadian Fisheries Certificate System» (FCS) («Σύστημα Πιστοποιητικών Αλιείας Καναδά») προορίζεται για την έκδοση τυποποιημένων ή απλουστευμένων πιστοποιητικών αλιευμάτων.
            Το FCS χρησιμοποιείται για την έκδοση και την επικύρωση πιστοποιητικών αλιευμάτων για φορτία προς εξαγωγή από τον Καναδά στην Ευρωπαϊκή Ένωση συμβατικών αλιευτικών προϊόντων στα οποία περιλαμβάνονται ζωντανά, νωπά, κατεψυγμένα, αλατισμένα, κονσερβοποιημένα ή/και καπνιστά και αποξηραμένα ψάρια, που χρησιμοποιούν πρώτες ύλες προερχόμενες από αλιεία χωρίς σκάφη, ή από την αλιεία αυτοχθόνων πληθυσμών, ή από μικρά και μεγάλα αλιευτικά σκάφη ή/και από την αλιεία παραγωγής σε διαδοχικά στάδια.
            Όσον αφορά την έκδοση απλουστευμένων πιστοποιητικών, οι καναδικές αρχές ομαδοποιούν ορισμένα σκάφη για μεγιστοποίηση της αποτελεσματικότητας. Το FCS διατηρεί, ωστόσο, πλήρη σύνδεση με τα σκάφη που αποτελούν αντικείμενο ομαδοποίησης, τα οποία συνδέονται επιπλέον με τα στοιχεία που αφορούν τη χορήγηση άδειας ή τη νηολόγησή τους και με τα δηλωθέντα αλιεύματα στο πιστοποιητικό.
            Η δυνατότητα ομαδοποίησης χρησιμοποιείται για ορισμένες μορφές προϊόντων και συγκεκριμένα για την αλιεία με σκάφη-λήπτες τα οποία πραγματοποιούν αγορές από διαφορετικά αλιευτικά σκάφη και εκδίδουν μητρώα πωλήσεων στη θάλασσα, για την αλιεία χωρίς σκάφη, όπως είναι η πεζότρατα, η συλλογή κυδωνιών στην άμμο, η αλιεία στον πάγο, για ορισμένα είδη παράκτιας αλιείας και για την αλιεία αυτοχθόνων πληθυσμών σε επίπεδο κοινότητας. Οι ομαδοποιήσεις αφορούν την κάθε εξαγωγική εταιρεία ειδικά και τροποποιούνται, εφόσον αυτό κρίνεται σκόπιμο, για κάθε φορτίο.
            Η ομαδοποίηση επιτρέπει στις καναδικές αρχές την έκδοση ενιαίου πιστοποιητικού ανά φορτίο και την ταυτόχρονη διατήρηση όλων των στοιχείων που αντιστοιχούν στο εν λόγω πιστοποιητικό, (άδεια/νηολόγηση του σκάφους) τα οποία είναι διαθέσιμα στη βάση δεδομένων.
            Τα στοιχεία αυτά διατίθενται στις αρχές των κρατών μελών της ΕΕ στις χώρες εισαγωγής μέσω του ιστότοπου της αρμόδιας υπηρεσίας έκδοσης πιστοποιητικών ή μέσω απευθείας τηλεφωνικής επικοινωνίας με την εν λόγω υπηρεσία.
            Για πληροφορίες σχετικά με έμμεσες εξαγωγές, οι τρίτες χώρες μπορούν επίσης να απευθύνονται στην προαναφερόμενη υπηρεσία έκδοσης πιστοποιητικών.
         
         
            Τμήμα 6
         
         
            Νήσοι Φερόε
         
         ΣΥΣΤΗΜΑ ΠΙΣΤΟΠΟΙΗΣΗΣ ΑΛΙΕΥΜΑΤΩΝ
         Σύμφωνα με το άρθρο 12 παράγραφος 4 του κανονισμού (ΕΚ) αριθ. 1005/2008, το πιστοποιητικό αλιευμάτων που προβλέπεται στο άρθρο 12 και στο παράρτημα II του εν λόγω κανονισμού αντικαθίσταται —για αλιευτικά προϊόντα που προέρχονται από αλιεύματα τα οποία αλιεύονται από σκάφη που φέρουν σημαία Νήσων Φερόε— από πιστοποιητικό αλιευμάτων της εν λόγω χώρας βάσει του αντίστοιχου εθνικού συστήματος των δελτίων πώλησης και ημερολογίων πλοίου, το οποίο είναι ηλεκτρονικό σύστημα ιχνηλασιμότητας υπό τον έλεγχο των αρχών των νήσων Φερόε που εξασφαλίζει το ίδιο επίπεδο ελέγχου από τις αρχές σύμφωνα με τα απαιτούμενα στο πλαίσιο του συστήματος πιστοποίησης αλιευμάτων της ΕΕ.
         Υπόδειγμα του πιστοποιητικού αλιευμάτων των Νήσων Φερόε που αντικαθιστά τα πιστοποιητικά αλιευμάτων και επανεξαγωγής της Ευρωπαϊκής Κοινότητας από την 1η Ιανουαρίου 2010, περιλαμβάνεται στο προσάρτημα.
         Τα έγγραφα που αναφέρονται στο άρθρο 14 παράγραφοι 1 και 2 του κανονισμού (ΕΚ) αριθ. 1005/2008 μπορούν να κοινοποιηθούν με ηλεκτρονικά μέσα.
         ΑΜΟΙΒΑΙΑ ΣΥΝΔΡΟΜΗ
         Για να διευκολυνθεί η ανταλλαγή διοικητικών πληροφοριών και η διοικητική συνεργασία μεταξύ των αντίστοιχων αρμόδιων αρχών στις Νήσους Φερόε και στα κράτη μέλη της Ευρωπαϊκής Ένωσης, αναπτύσσεται αμοιβαία συνδρομή δυνάμει του άρθρου 51 του κανονισμού (ΕΚ) αριθ. 1005/2008 βάσει των λεπτομερών κανόνων αμοιβαίας συνδρομής που προβλέπονται στον κανονισμό (ΕΚ) αριθ. 1010/2009 της Επιτροπής.
         
            Προσάρτημα
            
               
            
               
         »